text:
основни схеми (DDS и MEIS) са с дълготраен характер (22).
 (47)
 В коментарите си относно окончателното разгласяване правителството на Индия заяви, че твърдението на Комисията, че определени промени са с дълготраен характер, е невярно. Правителството на Индия посочи, че това важи особено по отношение на цените на суровия петрол, които са били по-ниски от цените на суровия петрол през 2000 г.
 (48)
 Що се отнася до колебанията в цените на суровия петрол, единственият пример за неправилна оценка на дълготрайния характер на промяната в обстоятелствата, посочена от правителството на Индия, Комисията повтори своите аргументи в съображение 45. Поради това твърдението беше отхвърлено.
 3.4. Изявления на заинтересованите страни при започване на процедурата
 (49)
 Асоциацията на европейските производители на РЕТ подкрепи започването на прегледа.
 (50)
 Производителят износител заяви, че започването ex officio е незаконно, като добави, че Комисията е изпълнила искането на CPME за започване на този преглед въпреки факта, че не са били предоставени доказателства или информация. Производителят износител също така изтъкна, че Комисията не може да отхвърли искане за преглед, като едновременно с това започне преглед по собствена инициатива. Според производителя износител процедурните изисквания по член 19, параграф 2 от основния регламент и член 21.2 от Споразумението на СТО за субсидиите и изравнителните мерки са били нарушени.
 (51)
 Електронното писмо от CPME е получено след становището на Комисията, изложено в Регламента от 2018 г., което е обобщено в съображение 27 по-горе. В електронното си писмо CPME посочва, че подкрепя мнението на Комисията и отправя искане към Комисията да предприеме необходимите действия. Електронното писмо от CPME не включва термина „искане за преглед“. В него просто се изказва подкрепа за възможното започване на такъв преглед, ако Комисията счете това за целесъобразно. Комисията не би могла да отхвърли искане за преглед, което не е подадено. Както е посочено в известието за започване, прегледът е започнат от Комисията по нейна собствена инициатива съгласно член 19, параграф 1 от основния регламент, който е в съответствие с член 21.2 от Споразумението за субсидиите и изравнителните мерки. Поради това твърдението беше отхвърлено.
 (52)
 Производителят износител също така заяви, че митата са били в сила от 20 години и че Комисията би следвало да допусне изтичането им, да наблюдава реакцията на пазарите и тогава, ако изобщо е необходимо, да започне ново отделно разследване.
 (53)
 Комисията отбеляза, че обхватът на това разследване в рамките на частичния междинен преглед е ограничено единствено до формата на мерките. Продължаването или изтичането на срока на действие на мерките неотдавна беше разследвано при извършения през 2019 г. преглед с оглед изтичане на срока на действие на мерките, при който производителят износител оказа съдействие. При този преглед беше установено, че мерките, приложими към вноса на PET с произход от Индия, следва да бъдат запазени. Поради това твърдението беше отхвърлено.
 (54)
 Производителят износител също така заяви, че няма основания за частичен междинен преглед, нито за промяна на формата на мерките. Твърди се, че изтичането на срока на действие на антидъмпинговите мерки и оттеглянето на приемането на ангажименти не засягат ефективността на действащите изравнителни мерки. Освен това производителят


text:
износител заяви, че няма промяна в схемите за субсидиране и че цената се е колебаела и е нараствала преди започването на междинния преглед, като продължава да бъде нестабилна.
 (55)
 Както беше отбелязано от Комисията в съображения 32 и 34, за разлика от ситуацията, когато изравнителните мита са били наложени първоначално, специфичните ставки на изравнителното мито вече не са подходящи, за да могат изцяло да компенсират действителното равнище на субсидиране, което се колебае в зависимост от цените на PET. Като обвърже размера на митото с цената на РЕТ чрез адвалорни мита, Комисията ще осигури по-добър начин да се противодейства на равнището на субсидиране. Що се отнася до взаимовръзката между прекратяването на антидъмпинговите мита и промяната в обстоятелствата, Комисията припомни посоченото в съображение 43. Цялостното равнище на митата е било част от контекста, в който е било взето решението за прилагане на специфични мита през 2000 г. и който вече не съществува. Поради това тези твърдения бяха отхвърлени.
 (56)
 По повод твърдението, че обстоятелствата са се променили още преди известно време, Комисията посочва, че няма срок за започване на преглед по отношение на формата на мерките. От настъпването на тези промени не е извършван преглед по отношение на ситуацията, тъй като единствените процедури, започнати от промените насам, са били частични междинни прегледи, ограничени по обхват до субсидирането, получено от двама производители износители, както и прегледи с оглед изтичане на срока на действие на мерките. Настоящият преглед е първото разследване, откакто са се променили тези обстоятелства, с което конкретно се разглежда ефективността на специфичните мита за всички производители износители. Следователно това твърдение също беше отхвърлено.
 (57)
 Производителят износител също така заяви, че фиксираното мито остава подходяща форма за избягване на събирането на необосновани мита в резултат от колебанията в цените на РЕТ, причинени от колебанията на цените на суровия петрол.
 (58)
 Както посочено в съображения 32 и 34, Комисията счита, че адвалорното мито е по-подходяща мярка за адекватно компенсиране на субсидия, която варира заедно с цената на PET и суровия петрол. Не е ясно защо такова мито би било необосновано. Поради това твърдението беше отхвърлено.
 (59)
 И накрая, производителят износител заяви, че няма промяна в схемите за субсидиране, тъй като подложената през 2000 г. на изравняване схема DEPB е била сходна с DDS и MEIS.
 (60)
 Комисията вече посочи в съображение 37, че DEPB е била различна от DDS и MEIS по отношение на ползите, поради което субсидирането се е основавало на вноса на суровини или производствено оборудване, а не на износа на крайния разглеждан продукт. Следователно това твърдение е фактически неточно и беше отхвърлено.
 (61)
 Шестима ползватели заявиха, че промяната на формата на мерките от специфични мита на адвалорни би увеличило ценовата нестабилност и би довело до увеличаване на размера на действителното мито (вследствие и на цената на продукта), което би оказало отрицателно въздействие върху устойчивостта на стопанската дейност на всички ползватели надолу по веригата. Те също така изказаха твърдението, че увеличаването на разходите би повлияло отрицателно на техните маржове на печалбата и би намалило тяхната конкурентоспособност.
 (62)
 Комисията вече посочи в

type: legislation

jurisdiction: EU


text:
съображение 34, че равнището на субсидиране, дължащо се на естеството на основните схеми, е свързано най-вече с равнището на цените на PET. Единственият начин да се компенсира това по подходящ начин е да се наложи мярка, която е свързана и с равнището на експортните цени. Тази мярка би била адвалорно мито. Промяната към адвалорни мита не означава, че цените на РЕТ автоматично ще се повишат. Ако експортните цени намалеят, както е било установено през 2019 г., приложимите мита също ще намалеят. Освен това, както е посочено в съображение 43 по-горе, адвалорните мита върху вноса на двамата основни производители износители от Индия, биха били ниски (2,3 % и 4 %) и не могат да бъдат считани за оказващи отрицателно въздействие върху устойчивостта на стопанската дейност на ползвателите надолу по веригата. Поради това тези твърдения бяха отхвърлени.
 (63)
 Ползвателите изказаха твърдение, че инсталираната мощност на европейските производители на PET не е достатъчна, за да покрие вътрешното търсене на РЕТ.
 (64)
 Както е отбелязано в извършения през 2019 г. преглед с оглед изтичане на действие на мерките, промишлеността на Съюза разполага с достатъчен капацитет, за да покрива 85 % от текущото общо вътрешно потребление. В допълнение съществува и внос от други държави, към който не се прилагат мерки, а рециклирането на PET представлява допълнителен източник. Освен това настоящото разследване в рамките на прегледа няма за цел да увеличи митото, приложимо към вноса на PET от Индия, а по подходящ начин да компенсира чрез адвалорни мита действителното субсидиране с оглед на настоящите обстоятелства. Като се вземат предвид цените на суровия петрол в края на първото тримесечие на 2020 г., тази промяна вероятно ще доведе до понижаване на цените на РЕТ. Поради това тези твърдения бяха отхвърлени.
 (65)
 Ползвателите също така заявиха, че европейските производители на PET не понасят вреда от вноса на полиетилентерефталат с произход от Индия. Напротив, те дълго време са били в необичайно слаба позиция.
 (66)
 Обхватът на настоящото разследване в рамките на частичния междинен преглед е ограничен до формата на мерките върху вноса на PET с произход от Индия. Независимо от това Комисията отбеляза, че е извършен анализ на вредата в рамките на последния преглед с оглед изтичане на срока на действие на мерките, приключен през юли 2019 г. При този преглед бе установено, че промишлеността на Съюза не е понесла съществена вреда по време на разследвания период в рамките на прегледа, но е продължила да се намира в нестабилно положение, както показва и ниската рентабилност. Поради това тези твърдения бяха отхвърлени.
 4. ЗАКЛЮЧЕНИЕ
 (67)
 При разследването беше установено, че действащите изравнителни мерки следва да бъдат под формата на адвалорни мита на съответните равнища, вече установени в няколко предишни разследвания (23).
 (68)
 В коментарите си относно окончателното разгласяване правителството на Индия и производителят износител заявиха, че ако Комисията реши да продължи с промяната на формата на мерките към адвалорни мита, тя би следвало да приложи процента на субсидиране, установен при извършения през 2019 г. преглед с оглед изтичане на срока на действие на мерките, а по-конкретно –3,6 %.
 (69)
 Комисията отбеляза,


text:
че настоящият частичен междинен преглед е ограничен по своя обхват до формата на мерките и не се отнася до тяхното равнище. Комисията посочи, че докато настоящото равнище на митото е определено в Регламента от 2018 г., действащите мерки са наложени с извършения през 2019 г. преглед с оглед изтичане на срока на действие на мерките. В случая на Reliance тези мерки са в размер на 29,21 EUR/тон въз основа на процент на субсидиране от 4 %. Съгласно настоящия частичен междинен преглед не може да бъде налагано друго адвалорно мито, тъй като такава промяна би попаднала извън обхвата на този преглед, както е посочено в известието за започване. Поради това твърдението беше отхвърлено.
 (70)
 Предвид горепосочения анализ Комисията заключи, че обстоятелствата са се променили и че използването на специфични мита вече не е подходящо за изравняване на действителното равнище на субсидиране. Тъй като вероятността за продължаване на субсидирането вече беше установена в извършения през 2019 г. преглед с оглед изтичане на срока на действие на мерките, мерките ще променят формата си от специфични към адвалорни изравнителни мита.
 (71)
 В коментарите си относно окончателното разгласяване правителството на Индия и производителят износител заявиха, че митата върху вноса на PET от Индия са били в сила в продължение на две десетилетия и би следвало да изтекат, тъй като по правило мерките изтичат, а продължаването им е изключение. Освен това правителството на Индия и производителят износител изтъкнаха, че първоначалните жалбоподатели са изчезнали и че понастоящем Комисията защитава производители извън обхвата на вътрешната промишленост.
 (72)
 Производителят износител също така заяви, че Indorama Ventures Europe B.V. би следвало да се премахне от настоящото тълкуване на промишлеността на ЕС. Производителят износител допълнително изтъкна, че мерките не са в интерес на Съюза, тъй като оказват отрицателно въздействие върху устойчивостта на стопанската дейност на всички ползватели и потребители надолу по веригата. И накрая, производителят износител заяви, че като се допусне мерките да продължат, се извършва дискриминация срещу Индия и по-специално срещу него самия.
 (73)
 Комисията отбеляза, че нито едно от тези съображения не е в обхвата на този частичен междинен преглед, който е ограничен единствено до формата на мерките. Комисията също така отбеляза, че извършеният през 2019 г. преглед с оглед изтичане на срока на действие на мерките, при който както правителството на Индия, така и производителя износител оказаха съдействие, наскоро приключи с решение, че продължаването на мерките е обосновано в рамките на приложимата правна рамка. Комисията припомни, че съгласно член 19, параграф 2 от основния регламент производителите износители могат да поискат от Комисията да започне преглед на равнището на субсидиране, ако те считат, че има основания с дълготраен характер, които изискват подобен преглед.
 (74)
 Поради това тези твърдения бяха отхвърлени.
 (75)
 Мерките, предвидени в този регламент, са в съответствие със становището на Комитета, създаден с член 15, параграф 1 от Регламент (ЕС) 2016/1036 на Европейския парламент и на Съвета (24),
 ПРИЕ НАСТОЯЩИЯ РЕГЛАМЕНТ:
 Член 1
 Таблицата в член 1, параграф 2 от Регламент за изпълнение (ЕС) 2019/1286 се заменя със следното:
 Дружество
 Изравнително мито (%)
 Допълнителен код
 по ТАРИК


text:
Futura Polyesters Ltd
 0
 A184
 IVL Dhunseri Petrochem Industries Private Limited
 2,3
 C380
 Pearl Engineering Polymers Ltd
 13,8
 A182
 Reliance Industries Limited
 4,0
 A181
 Senpet Ltd
 4,43
 A183
 Всички други дружества
 13,8
 A999
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 юни 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 55.
 (2) Регламент (ЕО) No 2603/2000 на Съвета от 27 ноември 2000 г. за налагане на окончателно изравнително мито и окончателно събиране на временното мито, наложено при вноса на определен полиетилентерефталат с произход от Индия, Малайзия и Тайланд, и за прекратяване на процедурата за защита срещу субсидиран внос на полиетилентерефталат с произход от Индонезия, Република Корея и Тайван (ОВ L 301, 30.11.2000 г., стр. 1).
 (3) Решение 2000/745/ЕО на Комисията от 29 ноември 2000 г. за приемането на гаранции, предложени във връзка с антидъмпинговите и антисубсидийни производства относно вноса на определен полиетилен терефталат (PET) с произход от Индия, Индонезия, Малайзия, Република Корея, Тайван и Тайланд (ОВ L 301, 30.11.2000 г., стр. 88).
 (4) Регламент (ЕО) No 1645/2005 на Съвета от 6 октомври 2005 г. за изменение на Регламент (ЕО) No 2603/2000 относно налагане на окончателно изравнително мито върху внос на определен полиетилентерефталат с произход, inter alia, от Индия (ОВ L 266, 11.10.2005 г., стр. 1).
 (5) Регламент (ЕО) No 193/2007 на Съвета от 22 февруари 2007 г. за налагане на окончателни изравнителни мита върху вноса на полиетиленов терефталат (PET) с произход от Индия, изготвен след провеждане на преразглеждане с оглед изтичане на срока на действие на съществуващите мерки съгласно член 18 от Регламент (ЕО) No 2026/97 (ОВ L 59, 27.2.2007 г., стр. 34).
 (6) Регламент (ЕО) No 1286/2008 на Съвета от 16 декември 2008 г. за изменение на Регламент (ЕО) No 193/2007 за налагане на окончателни изравнителни мита върху вноса на полиетиленов терефталат с произход от Индия и за изменение на Регламент (ЕО) No 192/2007 за налагане на окончателно антидъмпингово мито върху вноса на полиетиленов терефталат с произход от, inter alia, Индия (ОВ L 340, 19.12.2008 г., стр. 1).
 (7) Регламент за изпълнение (ЕС) No 906/2011 на Съвета от 2 септември 2011 г. за изменение на Регламент (ЕО) No 193/2007 за налагане на окончателни изравнителни мита върху вноса на полиетиленов терефталат с произход от Индия и за изменение на Регламент (ЕО) No 192/2007 за налагане на окончателно антидъмпингово мито върху вноса на полиетиленов терефталат с произход от, inter alia, Индия (ОВ L 232, 9.9.2011 г., стр. 19).
 (8) Регламент за изпълнение (ЕС) No 559/2012 на Съвета от 26 юни 2012 г. за прекратяване на частичното междинно преразглеждане относно изравнителните мерки, приложими по отношение на вноса на определен полиетилентерефталат (PET) с произход от, inter aliа, Индия (ОВ L 168, 28.6.2012 г., стр. 6).
 (9) Регламент за изпълнение (ЕС) No 461/2013 на Съвета от 21 май 2013 г. за налагане на окончателно


text:
изравнително мито върху вноса на полиетилентерефталат (PET) с произход от Индия след преразглеждане с оглед изтичане на срока на действие съгласно член 18 от Регламент (ЕО) No 597/2009 (ОВ L 137, 23.5.2013 г., стр. 1).
 (10) Решение за изпълнение 2014/109/ЕС на Комисията от 4 февруари 2014 г. за отмяна на Решение 2000/745/ЕО за приемането на гаранции, предложени във връзка с антидъмпинговите и антисубсидийните производства относно вноса на определен полиетилен терефталат (PET) с произход, inter alia, от Индия (ОВ L 59, 28.2.2014 г., стр. 35).
 (11) Регламент за изпълнение (ЕС) 2015/1350 на Комисията от 3 август 2015 г. за изменение на Регламент за изпълнение (ЕС) No 461/2013 на Съвета за налагане на окончателно изравнително мито върху вноса на полиетилентерефталат (ПET) с произход от Индия (ОВ L 208, 5.8.2015 г., стр. 10).
 (12) Регламент за изпълнение (ЕС) 2018/1468 на Комисията от 1 октомври 2018 г. за изменение на Регламент за изпълнение (ЕС) No 461/2013 на Съвета за налагане на окончателно изравнително мито върху вноса на полиетилентерефталат (PET) с произход от Индия (ОВ L 246, 2.10.2018 г., стр. 3).
 (13) Регламент за изпълнение (ЕС) 2019/1286 на Комисията от 30 юли 2019 г. за налагане на окончателно изравнително мито върху вноса на определен вид полиетилентерефталат (PET) с произход от Индия след преглед с оглед изтичане на срока на действие на мерките в съответствие с член 18 от Регламент (ЕС) 2016/1037 на Европейския парламент и на Съвета (ОВ L 202, 31.7.2019 г., стр. 81).
 (14) Известие за започване на частичен междинен преглед на изравнителните мерки, приложими към вноса на полиетилентерефталат с произход от Индия (ОВ C 111, 25.3.2019 г., стр. 47).
 (15) Наложени с Регламент (ЕО) No 2604/2000 на Съвета от 27 ноември 2000 г. за налагане на окончателно антидъмпингово мито и окончателно събиране на временното мито, налагано върху вноса на полиетилен-терефталат с произход от Индия, Индонезия, Малайзия, Република Корея, Тайван и Тайланд (ОВ L 301, 30.11.2000 г., стр. 21).
 (16) Съображение 99 от него.
 (17) Решение за изпълнение 2013/226/ЕС на Съвета от 21 май 2013 г. за отхвърляне на предложението за регламент за изпълнение на Съвета за налагане на окончателно антидъмпингово мито върху вноса на полиетилентерефталат с произход от Индия, Тайван и Тайланд след преразглеждане с оглед изтичане на срока съгласно член 11, параграф 2 от Регламент (ЕО) No 1225/2009 и за прекратяване на процедурата по преразглеждане с оглед изтичане на срока по отношение на вноса на полиетилентерефталат с произход от Индонезия и Малайзия, доколкото с предложението се налага окончателно антидъмпингово мито върху вноса на полиетилентерефталат с произход от Индия, Тайван и Тайланд (ОВ L 136, 23.5.2013 г., стр. 12).
 (18) Съображение 125.
 (19) Пак там.
 (20) Регламент (ЕО) No 1645/2005.
 (21) ) освобождаване от вносни мита върху всички видове необходими или свързани с изработката, производството и преработката стоки (включително производствено оборудване, суровини и консумативи); ii) освобождаване от акцизна такса при закупуване на стоки на местния пазар; iii) възстановяване на централния данък върху продажбите при закупуване на стоки на местния пазар; iv) „митническа отстъпка за всички индустриални ставки“ по отношение на пещно гориво, произведено


text:
от вътрешни нефтени компании; v) възможност да се продаде част от производството на вътрешния пазар при плащане на приложимите мита за крайния продукт, като изключение от генералното изискване да се изнесе цялото производство; vi) освобождаване от данък върху доходите, който обичайно се дължи върху печалбите, реализирани при експортни продажби.
 (22) Регламент за изпълнение (ЕС) 2018/1468, съображения 122—131.
 (23) Съответните равнища бяха определени в следните регламенти: за Futura Polyesters Ltd — с Регламент (ЕО) No 2603/2000; за всички други дружества, както и за Pearl Engineering Polymers Ltd и Senpet Ltd — в Регламент (ЕО) No 1286/2008. За IVL Dhunseri Petrochem Industries Private Limited and Reliance Industries Limited — в Регламент за изпълнение (ЕС) 2018/1468.
 (24) Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21).


text:
 31.8.2013
 BG
 Официален вестник на Европейския съюз
 L 233/43
 РЕГЛАМЕНТ ЗА ИЗПЪЛНЕНИЕ (ЕС) No 835/2013 НА КОМИСИЯТА
 от 30 август 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 30 август 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0707 00 05
 TR
 95,4
 ZZ
 95,4
 0709 93 10
 TR
 119,1
 ZZ
 119,1
 0805 50 10
 AR
 94,9
 CL
 121,1
 TR
 70,0
 UY
 121,3
 ZA
 104,7
 ZZ
 102,4
 0806 10 10
 EG
 166,4
 TR
 142,8
 ZZ
 154,6
 0808 10 80
 AR
 140,5
 BR
 98,2
 CL
 135,3
 CN
 67,2
 NZ
 127,9
 US
 118,8
 ZA
 114,2
 ZZ
 114,6
 0808 30 90
 AR
 195,1
 CN
 88,3
 TR
 145,3
 ZA
 76,0
 ZZ
 126,2
 0809 30
 BA
 45,1
 TR
 140,6
 ZZ
 92,9
 0809 40 05
 BA
 51,8
 MK
 49,7
 XS
 56,3
 ZZ
 52,6
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 4.9.2013
 BG
 Официален вестник на Европейския съюз
 L 235/1
 РЕГЛАМЕНТ ЗА ИЗПЪЛНЕНИЕ (ЕС) No 850/2013 НА КОМИСИЯТА
 от 23 август 2013 година
 за вписване на название в Регистъра на защитените наименования за произход и защитените географски указания [Pastel de Tentúgal (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
 като има предвид, че:
 (1)
 Регламент (ЕС) No 1151/2012 отмени и замени Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (2).
 (2)
 В съответствие с член 6, параграф 2 от Регламент (ЕО) No 510/2006 заявлението за регистрация на названието „Pastel de Tentúgal“, подадено от Португалия, бе публикувано в Официален вестник на Европейския съюз
 (3).
 (3)
 Тъй като Комисията не получи никакви възражения съгласно член 7 от Регламент (ЕО) No 510/2006, названието „Pastel de Tentúgal“ следва да бъде регистрирано,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 август 2013 година.
 За Комисията, от името на председателя,
 Connie HEDEGAARD
 Член на Комисията
 (1) ОВ L 343, 14.12.2012 г., стр. 1.
 (2) ОВ L 93, 31.3.2006 г., стр. 12.
 (3) ОВ C 302, 6.10.2012 г., стр. 31.
 ПРИЛОЖЕНИЕ
 Хранителни продукти, посочени в приложение I към Регламент (ЕС) No 1151/2012:
 Клас 2.4. Хляб, печива, кексове, сладкарски изделия, бисквити и други хлебарски изделия
 ПОРТУГАЛИЯ
 Pastel de Tentúgal (ЗГУ)


text:
 8.10.2013
 BG
 Официален вестник на Европейския съюз
 L 265/6
 РЕГЛАМЕНТ ЗА ИЗПЪЛНЕНИЕ (ЕС) No 960/2013 НА КОМИСИЯТА
 от 7 октомври 2013 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 7 октомври 2013 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MK
 59,9
 ZZ
 59,9
 0707 00 05
 MK
 39,0
 TR
 111,1
 ZZ
 75,1
 0709 93 10
 TR
 130,1
 ZZ
 130,1
 0805 50 10
 AR
 113,7
 CL
 90,0
 IL
 107,9
 TR
 83,3
 ZA
 133,5
 ZZ
 105,7
 0806 10 10
 BR
 246,2
 MK
 32,3
 TR
 143,3
 ZZ
 140,6
 0808 10 80
 AR
 101,1
 BA
 90,5
 BR
 89,2
 CL
 134,2
 NZ
 146,9
 US
 119,2
 ZA
 139,1
 ZZ
 117,2
 0808 30 90
 AR
 199,8
 CL
 199,9
 TR
 129,6
 ZA
 165,9
 ZZ
 173,8
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 14.10.2020 година
 за подробно посочване на техническите условия за ефективното прилагане на незадължителна обща схема на Съюза за оценяване на подготвеността на сградите за интелигентно управление
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2010/31/ЕС на Европейския парламент и на Съвета от 19 май 2010 г. относно енергийните характеристики на сградите
 1
 , и по-специално член 8, параграф 11 от нея,
 като има предвид, че:
 (1)В Делегиран регламент (EC) 2020/XXX на Комисията
 2
 [Служба за публикации на Европейския съюз: моля, тук въведете правилната препратка към Делегиран регламент С(2020)6930] е установена незадължителна обща схема на Съюза за оценяване на подготвеността на сградите за интелигентно управление, т.е. дадено е определение за показателя за подготвеност за интелигентно управление и е установена единна методика, по която трябва да се изчислява този показател.
 (2)Тази схема е незадължителна за държавите членки. Държавите членки, които изберат да прилагат общата схема, следва да я изпълняват в съответствие с настоящия регламент и Делегиран регламент 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 (3)Техническите условия за ефективното прилагане на въпросната незадължителна обща схема на Съюза трябва да бъдат подробно посочени в акт за изпълнение.
 (4)Оценката на подготвеността на сградите и на обособените части от сгради за интелигентно управление като част от схемата за определяне на показателя за подготвеност за интелигентно управление за целите на издаването на сертификат за показателя за подготвеност за интелигентно управление следва да се извършва от експерти, които са квалифицирани и акредитирани и работят в качеството на самостоятелно заети лица или заети лица в публични органи или частни предприятия.
 (5)Когато държавите членки считат за целесъобразно, експертите, които са акредитирани за издаването на сертификати за енергийни характеристики на сгради, за инспекциите на отоплителни, климатични и комбинирани отоплителни или климатични и вентилационни инсталации съгласно Директива 2010/31/ЕС и за извършването на енергийни обследвания съгласно Директива 2012/27/ЕС, следва да може да се считат за компетентни и за оценяването на подготвеността на сградите и на обособени части от тях за интелигентно управление.
 (6)Държавите членки, които решат да прилагат схемата за определяне на показателя за подготвеност на сградите за интелигентно управление, следва да може да приложат изпитателен период в съответствие с подробните изисквания, предвидени в настоящия регламент. Не се счита, че е необходимо законодателство за такъв изпитателен период, освен ако държава членка не прецени, че националният контекст изисква такова законодателство. По време на този изпитателен период следва да може да се събират мнения, за да се коригират условията за прилагане на схемата и да се подготви прегледът на настоящия регламент и на Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 (7)Прилагането на схемата за определяне на показателя за подготвеност на сградите за интелигентно управление следва да осигури възможност за собствениците на сгради или на обособени части от сгради или други заинтересовани страни, свързани със сградата или с обособената част от сграда, като например управители


text:
на съоръжението, да оценят подготвеността на своите сгради или обособени части от сгради за интелигентно управление. Сертификат за показателя за подготвеност за интелигентно управление обаче следва да се издава въз основа само на такава оценка, която е извършена от квалифициран или акредитиран експерт.
 (8)Мерките, предвидени в настоящия регламент, са в съответствие със становището на комитета, посочен в член 26 от Директива 2010/31/ЕС,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 В настоящия регламент са подробно посочени техническите условия за ефективното прилагане на незадължителна обща схема на Съюза оценяване на подготвеността на сградите за интелигентно управление, установена в Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 Член 2
 Определения
 За целите на настоящия регламент се прилагат определенията от Делегиран регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 Прилага се също така следното определение:
 „условия за прилагане на показателя за подготвеност за интелигентно управление“ означава техническите условия за ефективното прилагане на незадължителната обща схема на Съюза за оценяване на подготвеността на сградите за интелигентно управление, създадена с Делегиран регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 Член 3
 Акредитиране и квалифициране на експерти по оценяването на показателя за подготвеност за интелигентно управление
 1.В случаите, когато държавите членки решат да прилагат схемата за определяне на показателя за подготвеност на сградите за интелигентно управление, те може да решат, че експертите, които са акредитирани или квалифицирани за издаването на сертификати за енергийните характеристики или за извършването на инспекции на отоплителни, климатични, комбинирани отоплителни или климатични и вентилационни инсталации съгласно Директива 2010/31/ЕС или за извършването на енергийни обследвания съгласно Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност
 3
 , са компетентни също за издаването на сертификати за показателя за подготвеност за интелигентно управление. В този случай държавите членки може да решат да определят допълнителни изисквания за тези експерти, за да отговарят на условията за издаване на сертификати за показателя за подготвеност за интелигентно управление, по-специално във връзка с тяхното обучение.
 2.Държавите членки предоставят на разположение на обществеността информация относно квалификацията на експертите, отговарящи за оценката на подготвеността за интелигентно управление.
 3.Когато е целесъобразно, държавите членки може да предоставят на разположение на обществеността редовно актуализирани списъци на квалифицирани или акредитирани експерти или редовно актуализирани списъци на акредитирани дружества, които предлагат услугите на такива експерти. За тази цел държавите членки може да използват същите средства, както тези по отношение на експертите за издаване на сертификати за енергийни характеристики и за извършване на инспекции по член 17 от Директива 2010/31/ЕС.
 Член 4
 Издаване на сертификат за показателя за подготвеност за интелигентно управление и ред и условия за неговото използване
 1.Всеки стопански субект може да поиска от експертите, посочени в член 3, оценка на показателя за подготвеност за интелигентно управление и сертификат за въпросната сграда или обособена част от сграда.
 2.Експертът проверява надеждността на събраната информация за оценката на подготвеността на


text:
сградата или на обособената част от сграда за интелигентно управление и за издаването на сертификата за показателя за подготвеност за интелигентно управление.
 3.Когато е целесъобразно, при оценката на подготвеността на дадена сграда или обособена част от сграда за интелигентно управление експертът може да вземе предвид други регионални или национални показатели и свързаните с тях методи за оценка.
 4.Сертификат за показателя за подготвеност за интелигентно управление се издава само въз основа на оценка, която е извършена от квалифициран или акредитиран експерт.
 5.Сертификатът за показателя за подготвеност за интелигентно управление включва елементите, изброени в приложение IX към Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020)6930].
 6.Валидността на сертификата за показателя за подготвеност за интелигентно управление не надвишава 10 години. Когато обаче е налице значителна промяна в дадена сграда или обособена част от сграда, която би оказала въздействие върху първоначалната оценка на подготвеността за интелигентно управление, се препоръчва издаването на нов сертификат.
 Член 5
 Свързване със схемата за издаване на сертификати за енергийни характеристики и схемата за инспекции
 1.Държавите членки, които решат да прилагат схемата за определяне на показателя за подготвеност на сградите за интелигентно управление, може да свържат издаването на сертификат за показателя за подготвеност за интелигентно управление със своята схема за издаване на сертификати за енергийни характеристики, със своята схема за инспекции на отоплителни, климатични и комбинирани отоплителни или климатични и вентилационни инсталации съгласно Директива 2010/31/ЕС или със своята схема за енергийни обследвания съгласно Директива 2012/27/ЕС.
 2.Държавите членки може да решат, че свързването с тези схеми е задължително, като в този случай сертификат за показателя за подготвеност за интелигентно управление се издава всеки път, когато трябва да се издаде сертификат за енергийни характеристики или когато трябва да се извърши инспекция или обследване; или може да решат, че свързването се прави на доброволни начала, като в този случай сертификат за показателя за подготвеност за интелигентно управление се издава само по искане на стопанския субект.
 3.Когато държавите членки изберат да свържат схемата за определяне на показателя за подготвеност на сградите за интелигентно управление със своята схема за издаване на сертификати за енергийни характеристики, със своята схема за инспекции или със своята схема за енергийни обследвания, те може да разчитат на системата за независим контрол, която вече е въведена за въпросната схема.
 Член 6
 Самооценка
 1.До 1 април 2021 г. Комисията предоставя на своя уебсайт рамка, която позволява на собствениците и ползвателите на сгради и на други заинтересовани страни да оценят подготвеността на дадена сграда или обособена част от сграда за интелигентно управление. Държавите членки може да адаптират или да допълнят тази рамка, за да я използват при своите национални условия.
 2.Когато подготвеността на дадена сграда или обособена част от сграда за интелигентно управление се оценява от собствениците или ползвателите на сградата или от други заинтересовани страни без намесата на експерт, това не може да довежда до издаването на сертификат за показателя за подготвеност за интелигентно управление.
 Член 7
 Мониторинг и насърчаване на схемата за определяне на показателя за подготвеност на сградите за интелигентно


text:
управление
 1.В случаите, когато държавите членки решат да прилагат схемата за определяне на показателя за подготвеност на сградите за интелигентно управление, експертите, които осъществяват дейност на територията на съответната(ите) държава(и) членка(и), докладват данни за издаваните от тях сертификати за показателя за подготвеност за интелигентно управление на националните или, когато е приложимо, на регионалните органи на съответните държави членки в съответствие с приложението към настоящия регламент.
 2.Държавите членки, които решат да прилагат схемата за определяне на показателя за подготвеност на сградите за интелигентно управление, ежегодно докладват на Комисията броя на сертификатите за показателя за подготвеност за интелигентно управление, издадени на тяхна територия, и свързаните с тях статистически данни, както е посочено в приложението към настоящия регламент.
 3.Въз основа на консултации с държавите членки, експертите и заинтересованите страни и въз основа на данните, предоставени от експертите, Комисията наблюдава внедряването на пазара на схемата за показателя за подготвеност за интелигентно управление.
 4.Държавите членки, които решат да прилагат схемата за определяне показателя за подготвеност на сградите за интелигентно управление, може да установят допълнителни мерки в подкрепа на внедряването на схемата. Такива мерки може да бъдат установени и докладвани в контекста на дългосрочните стратегии за саниране, изисквани съгласно член 2а от Директива 2010/31/ЕС.
 Член 8
 Изпитване на схемата за определяне на показателя за подготвеност на сградите за интелигентно управление
 1.Държавите членки може да въведат необвързващ изпитателен период на схемата за определяне на показателя за подготвеност на сградите за интелигентно управление на национално равнище.
 2.Изпитателните периоди на национално равнище може да започват, считано от влизането в сила на настоящия регламент.
 3.Държавите членки, които въведат изпитателен период на национално равнище, представят на Комисията доклад относно свързаните с това мнения до 6 месеца след приключването на изпитателния период.
 4.Всички условия на изпитателните периоди на национално равнище се определят от държавите членки. Те включват, но не се ограничават до продължителността, етапите на въвеждане, целевите видове сгради и географски зони, аспектите на рамката за определяне на показател за подготвеност за интелигентно управление, които подлежат на изпитване, начините на събиране на мнения, критериите за избор на експерти, които да извършват оценките на показателя за подготвеност за интелигентно управление, решението дали се създава система за независим контрол като част от изпитателния период, решението дали по време на изпитателния период се издават сертификати и дали те се предоставят на разположение на стопанските субекти, както и определянето на трета страна, която да ръководи изпитателния период, когато е приложимо.
 5.В края на изпитателните периоди на национално равнище държавите членки оценяват резултатите и решават дали да приложат схемата за определяне на показателя за подготвеност на сградите за интелигентно управление.
 6.Държавите членки, които планират да въведат изпитателен период на национално равнище, уведомяват Комисията, преди да започне изпитателният период, като посочват и приложимите условия.
 7.Комисията подкрепя държавите членки, които са въвели изпитателен период за показателя за подготвеност за интелигентно управление на национално равнище, като предоставя рамката, посочена в член 6 от настоящия регламент, и като подкрепя обмена на информация и добри практики.
 8.След консултация с държавите членки Комисията извършва мониторинг на изпитателните периоди на схемата за определяне на


text:
показателя за подготвеност на сградите за интелигентно управление.
 9.Държавите членки, които изберат да приложат изпитателния период, може да включат в доклада си до Комисията анализ или оценка на данните, събрани от националните им експерти. Комисията взема предвид тези национални анализи или оценки за целите на по-нататъшното разработване на показателя за подготвеност за интелигентно управление и свързаната с него методика.
 Член 9
 Преглед
 До 1 януари 2026 г. Комисията може да направи, ако е целесъобразно, преглед на настоящия регламент в светлината на натрупания опит и постигнатия напредък по време на прилагането му.
 Член 10
 Влизане в сила
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14.10.2020 година.
 За Комисията
 Председател
 Ursula VON DER LEYEN
 (1)
 OВ L 153, 18.6.2010 г., стр. 13—35
 (2)
 ДЕЛЕГИРАН РЕГЛАМЕНТ (ЕС) 2020/XXX НА КОМИСИЯТА от XXX година за допълване на Директива 2010/31/ЕС на Европейския парламент и на Съвета чрез създаването на незадължителна обща схема на Европейския съюз за оценяване на подготвеността на сградите за интелигентно управление (ОВ L [Служба за публикации на Европейския съюз — моля, тук въведете пълната препратка към ОВ, серия L за Делегиран регламент С(2020) 6930]).
 (3)
 OВ L 315, 14.11.2012 г., стр. 1—56
 ---documentbreak---
 ПРИЛОЖЕНИЕ
 Мониторинг на прилагането на схемата за определяне на показателя за подготвеност на сградите за интелигентно управление
 1.За всеки издаден сертификат експертите докладват на националните или, когато е уместно, на регионалните органи данни, ако има такива, за следните категории:
 а)вида на сградата или на обособената част от сграда;
 б)разгънатата използваема застроена площ на сградата или на обособената част от сграда;
 в)класа на подготвеност за интелигентно управление;
 г)цялостния резултат относно подготвеността за интелигентно управление;
 д)резултатите относно подготвеността за интелигентно управление по отношение на трите основни функции във връзка с подготвеността за интелигентно управление, очертани в приложение IA към Директива 2010/31/ЕС и в Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020) 6930];
 е)резултатите относно подготвеността за интелигентно управление по отношение на критериите за въздействие на показателя за подготвеност за интелигентно управление, установени в приложение II към Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020) 6930].
 2.Държавите членки може да изберат най-ефективния подход, който да позволи събирането на тези данни. Те може да разчитат на своята база данни от сертификати за енергийни характеристики, ако има такава.
 3.Държавите членки ежегодно докладват на Комисията данните, събрани в съответствие с посочените в точка 1 изисквания. В годишния доклад до Комисията се включват най-малко следните елементи, ако има такива:
 а)общият брой на издадените сертификати за показателя за подготвеност за интелигентно управление, общото разпределение на класовете на подготвеност за интелигентно управление в съответствие с приложение VIII към Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020) 6930] и статистически данни относно енергийните характеристики на сградите и обособените части от


text:
сгради, за които са издадени сертификати за показателя за подготвеност за интелигентно управление;
 б)статистически данни за сградите, за които през годината на докладване са били издадени сертификати за показателя за подготвеност за интелигентно управление, включително дял на сертификатите за:
 1)жилищните и нежилищните сгради,
 2)еднофамилни жилища,
 3)многофамилните жилищни сгради,
 4)нежилищните сгради с разгъната използваема застроена площ, равна на или по-малка от 1000 m2,
 5)нежилищните сгради с площ, по-голяма от 1000 m2;
 б)разпределението на класовете на подготвеност за интелигентно управление съгласно приложение VIII към Регламент (ЕС) 2020/XXX [Служба за публикации на Европейския съюз: моля, тук въведете правилната препратка към Делегиран регламент С(2020) 6930] за всяка от следните категории сгради:
 1)еднофамилни жилища,
 2)многофамилни жилищни сгради,
 3)нежилищни сгради с разгъната използваема застроена площ, по-малка или равна на 1000 m2,
 4)нежилищни сгради с разгъната използваема застроена площ, по-голяма от 1000 m2.
 4.Когато наличните данни го позволяват, държавите членки могат да предоставят по-подробни статистически данни, разграничени по видове сгради, като например сгради в сектора на образованието, в сектора на здравеопазването или сгради, част от културно-историческото наследство.


text:
 28.12.2020
 BG
 Официален вестник на Европейския съюз
 L 438/24
 РЕГЛАМЕНТ ЗА ИЗПЪЛНЕНИЕ (ЕС) 2020/2209 НА КОМИСИЯТА
 от 22 декември 2020 година
 за изменение приложения I, II и III към Регламент за изпълнение (ЕС) 2019/626 по отношение на вписванията за Обединеното кралство и за подчинените на Британската корона територии в списъка на третите държави или региони от тях, от които е разрешено въвеждането в Европейския съюз на определени животни и стоки, предназначени за консумация от човека
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 127, параграф 2 от него,
 като има предвид, че:
 (1)
 С Делегиран регламент (ЕС) 2019/625 на Комисията (2) се допълва Регламент (ЕС) 2017/625 по отношение на условията за въвеждане в Съюза на пратки от определени животни и стоки, предназначени за консумация от човека, от трети държави или региони от тях с цел да се гарантира, че те отговарят на съответните изисквания, установени в правилата за безопасност на храните, посочени в член 1, параграф 2, буква а) от Регламент (ЕС) 2017/625, или на изисквания, които са признати най-малко за еквивалентни на тях. Тези условия включват идентификацията на животните и стоките, предназначени за консумация от човека, които могат да се въвеждат в Съюза само от трети държави или региони, включени в списък, в съответствие с член 126, параграф 2, буква а) от Регламент (ЕС) 2017/625.
 (2)
 В Регламент за изпълнение (ЕС) 2019/626 на Комисията (3) е установен списък на третите държави или региони от тях, от които от гледна точка на безопасността на храните е разрешено въвеждането в Съюза по-специално на живи, охладени, замразени или преработени двучерупчести мекотели, бодлокожи, ципести и морски коремоноги за консумация от човека, на други рибни продукти и на жабешки бутчета и охлюви, обработени в съответствие с изискванията на Регламент (ЕО) No 853/2004 на Европейския парламент и на Съвета (4).
 (3)
 Обединеното кралство предостави необходимите гаранции, изисквани съгласно Делегиран регламент (ЕС) 2019/625, за да могат Обединеното кралство и подчинените на Британската корона територии Гърнзи, остров Ман и Джърси да бъдат включени в списъците в приложения I, II и III към Регламент за изпълнение (ЕС)


text:
2019/626 след края на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), без да се засяга прилагането на правото на Съюза спрямо Обединеното кралство и на неговата територия по отношение на Северна Ирландия в съответствие с член 5, параграф 4 от Протокола за Ирландия/Северна Ирландия във връзка с приложение 2 към посочения протокол. Като се вземат предвид гаранциите, предоставени от Обединеното кралство, тази трета държава и подчинените на Британската корона територии следва да бъдат включени в приложения I, II и III към Регламент за изпълнение (ЕС) 2019/626.
 (4)
 Поради това приложения I, II и III към Регламент за изпълнение (ЕС) 2019/626 следва да бъдат съответно изменени.
 (5)
 Тъй като преходният период, предвиден в Споразумението за оттегляне, изтича на 31 декември 2020 г., настоящият регламент следва да се прилага от 1 януари 2021 г.
 (6)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I, II и III към Регламент за изпълнение (ЕС) 2019/626 се изменят в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Той се прилага от 1 януари 2021 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 22 декември 2020 година.
 За Комисията
 Председател
 Ursula VON DER LEYEN
 (1) ОВ L 95, 7.4.2017 г., стр. 1.
 (2) Делегиран регламент (ЕС) 2019/625 на Комисията от 4 март 2019 г. за допълнение на Регламент (ЕС) 2017/625 на Европейския парламент и на Съвета по отношение на изискванията за въвеждане в Съюза на пратки от определени животни и стоки, предназначени за консумация от човека (ОВ L 131, 17.5.2019 г., стр. 18).
 (3) Регламент за изпълнение (ЕС) 2019/626 на Комисията от 5 март 2019 г. относно списъците на третите държави или региони от тях, от които е разрешено въвеждането в Европейския съюз на определени животни и стоки, предназначени за консумация от човека, и за изменение на Регламент за изпълнение (ЕС) 2016/759 по отношение на тези списъци (текст от значение за ЕИП) (ОВ L 131, 17.5.2019 г., стр. 31).
 (4) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).
 ПРИЛОЖЕНИЕ
 Приложения I, II и III към Регламент за изпълнение (ЕС) 2019/626 се изменят, както следва:
 (1)
 Приложение I се изменя, както следва:
 а)
 след вписването за Чили се вмъкват следните вписвания:
 „GB
 Обединено кралство (*)
 GG
 Гърнзи
 б)
 след вписването за Гренландия се вмъкват следните вписвания:
 „IM
 Остров Ман
 JE
 Джърси“
 (2)
 Приложение II се изменя, както следва:
 а)
 след вписването за Габон се вмъква следното вписване:
 „GB
 Обединено кралство (*)
 б)
 след вписването за Грузия се вмъква следното вписване:
 „GG
 Гърнзи“
 в)
 след вписването


text:
за Израел се вмъква следното вписване:
 „IM
 Остров Ман“
 г)
 след вписването за Иран се вмъква следното вписване:
 „JE
 Джърси“
 (3)
 Приложение III се изменя, както следва:
 а)
 след вписването за Габон се вмъква следното вписване:
 „GB
 Обединено кралство (*)
 б)
 след вписването за Грузия се вмъква следното вписване:
 „GG
 Гърнзи“
 в)
 след вписването за Израел се вмъква следното вписване:
 „IM
 Остров Ман“
 г)
 след вписването за Иран се вмъква следното вписване:
 „JE
 Джърси“


text:
 8.12.2015
 BG
 Официален вестник на Европейския съюз
 L 322/42
 РЕГЛАМЕНТ ЗА ИЗПЪЛНЕНИЕ (ЕС) 2015/2273 НА КОМИСИЯТА
 от 7 декември 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 7 декември 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 84,5
 TR
 83,5
 ZZ
 84,0
 0707 00 05
 MA
 95,7
 TR
 155,0
 ZZ
 125,4
 0709 93 10
 MA
 67,5
 TR
 150,7
 ZZ
 109,1
 0805 10 20
 MA
 83,9
 TR
 59,6
 UY
 52,1
 ZA
 79,5
 ZZ
 68,8
 0805 20 10
 MA
 72,8
 ZZ
 72,8
 0805 20 30, 0805 20 50, 0805 20 70, 0805 20 90
 TR
 89,1
 ZA
 96,8
 ZZ
 93,0
 0805 50 10
 TR
 113,3
 ZZ
 113,3
 0808 10 80
 AU
 155,4
 CL
 87,9
 NZ
 213,1
 US
 120,1
 ZA
 149,3
 ZZ
 145,2
 0808 30 90
 CN
 80,5
 TR
 143,4
 ZZ
 112,0
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за


text:
 11.11.2019
 BG
 Официален вестник на Европейския съюз
 L 290/6
 РЕГЛАМЕНТ ЗА ИЗПЪЛНЕНИЕ (ЕС) 2019/1879 НА КОМИСИЯТА
 от 4 ноември 2019 година
 за одобрение на изменение в спецификацията на защитено наименование за произход или защитено географско указание [„Vallagarina“ (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 99 от него,
 като има предвид, че:
 (1)
 Комисията разгледа заявката за одобрение на изменение в спецификацията на защитеното географско указание „Vallagarina“, изпратена от Италия в съответствие с член 105 от Регламент (ЕС) No 1308/2013.
 (2)
 В съответствие с изискването по член 97, параграф 3 от Регламент (ЕС) No 1308/2013 (2) Комисията публикува в Официален вестник на Европейския съюз заявката за одобрение на изменение в спецификацията.
 (3)
 В Комисията не постъпиха възражения по реда на член 98 от Регламент (ЕС) No 1308/2013.
 (4)
 Поради това изменението в спецификацията следва да бъде одобрено съгласно член 99 от Регламент (ЕС) No 1308/2013.
 (5)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Одобрява се публикуваното в Официален вестник на Европейския съюз изменение в спецификацията на наименованието „Vallagarina“ (ЗГУ).
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 ноември 2019 година.
 За Комисията,
 от името на председателя,
 Phil HOGAN
 Член на Комисията
 (1) OВ L 347, 20.12.2013 г., стр. 671.
 (2) OВ C 235, 12.7.2019 г., стp. 9.


text:
 26.9.2013
 BG
 Официален вестник на Европейския съюз
 L 254/6
 РЕГЛАМЕНТ ЗА ИЗПЪЛНЕНИЕ (ЕС) No 924/2013 НА КОМИСИЯТА
 от 25 септември 2013 година
 за откриване и управление на тарифни квоти на Съюза за селскостопански продукти с произход от Централна Америка
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Решение 2012/734/ЕС на Съвета от 25 юни 2012 г. за подписване от името на Съюза на Споразумение за асоцииране между Европейския съюз и неговите държави членки, от една страна, и Централна Америка, от друга страна, и за временно прилагане на част IV от него, която се отнася до въпросите на търговията (1), и по-специално член 6 от него,
 като има предвид, че:
 (1)
 С Решение 2012/734/ЕС Съветът разреши да се подпише от името на Съюза Споразумението за асоцииране между Европейския съюз и неговите държави членки, от една страна, и Централна Америка, от друга страна („споразумението“). Съгласно Решение 2012/734/ЕС споразумението се прилага временно до приключване на процедурите за неговото сключване. То се прилага временно от 1 август 2013 г.
 (2)
 Допълнение 2 към приложение I към споразумението се отнася до тарифните квоти на ЕС за вноса на стоки с произход от Централна Америка. Поради това е необходимо да се открият тарифни квоти за тези продукти.
 (3)
 Тарифните квоти следва да се управляват от Комисията съгласно принципа „пръв пристигнал — пръв обслужен“ в съответствие с Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (2). За да могат тарифните отстъпки, предвидени в настоящия регламент, да се прилагат по отношение на продуктите, изброени в приложението, тези продукти следва да се придружават от доказателство за произход, както е предвидено в споразумението. В приложение I към Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (3), изменено с Регламент за изпълнение (ЕС) No 927/2012 на Комисията (4), се съдържат нови кодове по КН, които са различни от тези в споразумението. Поради това новите кодове следва да се включат в приложението към настоящия регламент.
 (4)
 Тъй като споразумението поражда действие от 1 август 2013 г., настоящият регламент следва да се прилага от същата дата.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Откриват се тарифни квоти на Съюза за стоките с произход от Централна Америка, които са посочени в приложението.
 Член 2
 В рамките на съответните тарифни квоти по приложението към настоящия регламент, се суспендират митата, прилагани при внос в Съюза на стоките с произход от Централна Америка, които са посочени в приложението.
 Член 3
 Продуктите, изброени в приложението, се придружават от доказателство за произход, както е посочено в допълнение 3 към приложение II към споразумението.
 Член 4
 Тарифните квоти, посочени в приложението, се управляват от Комисията в съответствие с членове 308а — 308в от Регламент (ЕИО) No 2454/93.
 Член 5
 Настоящият регламент влиза в сила


text:
на третия ден след публикуването му в Официален вестник на Европейския съюз.
 Той се прилага от 1 август 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 25 септември 2013 година.
 За Комисията
 Председател
 José Manuel BARROSO
 (1) ОВ L 346, 15.12.2012, стр. 1.
 (2) ОВ L 253, 11.10.1993 г., стр. 1.
 (3) ОВ L 256, 7.9.1987 г., стр. 1.
 (4) ОВ L 304, 31.10.2012 г., стр. 1.
 ПРИЛОЖЕНИЕ
 Независимо от правилата за тълкуване на Комбинираната номенклатура, текстът на описанието на продуктите има само указателен характер, като обхватът на преференциалния режим се определя в рамките на настоящото приложение от кодовете по КН към момента на приемане на настоящия регламент.
 Пореден No
 Код по КН
 Описание на стоките
 Период на квотата
 Годишен обем на квотата
 (в тонове нетно тегло, ако не е предвидено друго)
 09.7300
 0201
 0202
 Меса от животни от рода на едрия рогат добитък, пресни, охладени или замразени
 От 1.8.2013 г. до 31.12.2013 г.
 3 959 (1)
 От 1.1. до 31.12.2014 г. и за всеки следващ период от 1.1 до 31.12.
 9 975 (1)
 (2)
 09.7301
 0703 20
 Чесън
 От 1.8.2013 г. до 31.12.2013 г.
 230
 От 1.1. до 31.12.2014 г. и за всеки следващ период от 1.1 до 31.12.
 550
 09.7302
 0711 51
 Гъби от рода Agaricus, временно консервирани, но негодни за консумация в това състояние
 От 1.8.2013 г. до 31.12.2013 г.
 115
 2003 10
 Гъби от рода Agaricus, приготвени или консервирани по начин, различен от този с оцет или с оцетна киселина
 От 1.1. до 31.12.2014 г. и за всеки следващ период от 1.1 до 31.12.
 275
 09.7303
 1006 20 15
 1006 20 17
 1006 20 96
 1006 20 98
 Олющен ориз с дълги зърна
 От 1.8.2013 г. до 31.12.2013 г.
 8 334
 1006 30 25
 1006 30 27
 1006 30 46
 1006 30 48
 1006 30 65
 1006 30 67
 1006 30 96
 1006 30 98
 Ориз, полубланширан или бланширан с дълги зърна
 От 1.1. до 31.12.2014 г. и за всеки следващ период от 1.1 до 31.12.
 21 000 (3)
 09.7304 (4)
 2208 40 51
 2208 40 99
 Ром и други спиртни напитки, получени чрез дестилация на ферментирали продукти от захарна тръстика, в съдове с вместимост, превишаваща 2 l
 От 1.8.2013 г. до 31.12.2013 г.
 2 917 хектолитра (изразени в еквивалент на чист алкохол)
 От 1.1. до 31.12.2014 г. и за всеки следващ период от 1.1 до 31.12.
 7 300 хектолитра (изразени в еквивалент на чист алкохол) (5)
 09.7305
 0710 40
 0711 90 30
 2001 90 30
 2004 90 10
 2005 80
 Сладка царевица
 От 1.8.2013 г. до 31.12.2013 г.
 600
 От 1.1. до 31.12.2014 г. и за всеки следващ период от 1.1 до 31.12.
 1 560 (6)
 09.7306
 1108 14 00
 Нишесте от маниока
 От 1.8.2013 г. до 31.12.2013 г.
 2 084
 От 1.1. до 31.12.2014 г. и за всеки следващ период от 1.1 до 31.12.
 5 000
 09.7307 (4)
 1701 13
 1701 14
 1701 91
 1701 99
 Захар от захарна тръстика или


text:
от цвекло и химически чиста захароза, в твърдо състояние, различна от сурова захар без ароматизиращи или оцветяващи добавки
 От 1.8.2013 г. до 31.12.2013 г.
 62 500 (изразени в еквивалент на сурова захар)
 1702 30
 Глюкоза и сироп от глюкоза, несъдържащи фруктоза или съдържащи тегловно в сухо състояние по-малко от 20 % фруктоза
 От 1.1. до 31.12.2014 г. и за всеки следващ период от 1.1 до 31.12.
 154 500 (изразени в еквивалент на сурова захар) (7)
 1702 40 90
 Глюкоза и сироп от глюкоза, различни от изоглюкоза, съдържащи тегловно в сухо състояние 20 % или повече, но по-малко от 50 % фруктоза, различни от инвертната захар
 1702 50
 Фруктоза, химически чиста
 1704 90 99
 Други захарни изделия без какао
 1702 90 30
 1702 90 50
 1702 90 71
 1702 90 75
 1702 90 79
 1702 90 80
 1702 90 95
 Други захари, включително инвертната захар и другите захари и захарни сиропи, съдържащи тегловно в сухо състояние 50 % фруктоза, с изключение на химически чиста малтоза
 1806 10 30
 1806 10 90
 Какао на прах с тегловно съдържание на захароза или изоглюкоза, също изразена като захароза, равно или по-голямо от 65 %
 ex 1806 20 95
 Други продукти, представени на блокове или на пръчки, с тегло над 2 kg или в течно, кашесто или прахообразно състояние, на гранули или подобни форми, в съдове или в директни опаковки със съдържание над 2 kg, с тегловно съдържание на какаово масло от по-малко от 18 % и с тегловно съдържание на захароза от 70 % или повече
 ex 1806 90 90
 Други шоколадови изделия и други хранителни продукти, съдържащи какао, с тегловно съдържание на захароза от 70 % или повече (включително инвертна захар, изразена като захароза)
 1901 90 99
 Други хранителни продукти от брашна, едрозърнест и дребнозърнест грис, скорбяла, нишесте или екстракти от малц, несъдържащи какао или съдържащи тегловно по-малко от 40 % какао, изчислено на базата на напълно обезмаслена маса; други хранителни продукти, приготвени от продуктите от No 0401 до 0404, несъдържащи какао или съдържащи тегловно по-малко от 5 % какао, изчислено на базата на напълно обезмаслена маса
 2006 00 31
 2006 00 38
 Плодове (без тропически плодове и джинджифил), зеленчуци, черупкови плодове (без черупкови тропически плодове), кори от плодове и други части от растения, консервирани със захар (изцедени, захаросани или кристализирани)
 2007 91 10
 2007 99 20
 2007 99 31
 2007 99 33
 2007 99 35
 2007 99 39
 Конфитюри, желета от плодове, мармелади, пюрета от плодове или черупкови плодове и каши от плодове или черупкови плодове, приготвени чрез варене
 ex 2009
 Плодови сокове (без доматен сок, сок от тропически плодове и смеси от сокове от тропически плодове) или зеленчукови сокове, със стойност, непревишаваща 30 EUR на 100 kg нетно тегло, неферментирали, без прибавка на алкохол, с тегловно съдържание на прибавена захар от 30 % или повече
 ex 2101 12 98
 ex 2101 20 98
 Препарати на базата на кафе, чай или мате, с тегловно съдържание на захароза от 70 % или повече
 ex 2106 90 98
 Други хранителни продукти, неупоменати, нито включени


text:
другаде, с тегловно съдържание на захароза от 70 % или повече
 3302 10 29
 Смеси от ароматични вещества и смеси на базата на едно или повече от тези вещества от видовете, използвани за производството на напитки, съдържащи всички ароматични вещества, които характеризират една напитка, с действително алкохолно съдържание по обем, непревишаващо 0,5 %
 (1) Изразено в еквивалент на кланично тегло, както следва: 100 kg необезкостено месо е еквивалентно на 70 kg обезкостено месо.
 (2) С увеличение от 475 тона всяка година, считано от 1.1.2015 г.
 (3) С увеличение от 1 000 тона всяка година, считано от 1.1.2015 г.
 (4) Приложимо за всички държави от Централна Америка, с изключение на Панама.
 (5) С увеличение от 300 хектолитра (изразени в еквивалент на чист алкохол) всяка година, считано от 1.1.2015 г.
 (6) С увеличение от 120 тона всяка година, считано от 1.1.2015 г.
 (7) С увеличение от 4 500 тона (изразени в еквивалент на сурова захар) всяка година, считано от 1.1.2015 г.


text:
 15.1.2020
 BG
 Официален вестник на Европейския съюз
 L 9/1
 РЕГЛАМЕНТ ЗА ИЗПЪЛНЕНИЕ (ЕС) 2020/29 НА КОМИСИЯТА
 от 14 януари 2020 година
 за неодобряване на танини от пръчки от Vitis vinifera като основно вещество в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
 като има предвид, че:
 (1)
 На 30 юни 2017 г. Комисията получи заявление от Biomoliécules et Biotechnologies Végétales (BBV) EA2106 и Institut Technique de l’Agriculture Biologique (ITAB) за одобряване на танини от пръчки от Vitis vinifera като основно вещество. Заявлението беше придружено от информацията, изисквана съгласно член 23, параграф 3, втора алинея от Регламент (ЕО) No 1107/2009.
 (2)
 Комисията поиска научно съдействие от Европейския орган за безопасност на храните (наричан по-долу „Органът“). На 2 май 2018 г. (2) Органът предостави на Комисията технически доклад относно танините от пръчки от Vitis vinifera. На 24 юни 2019 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на танини от пръчки от Vitis vinifera и ги финализира на заседанието на същия комитет, проведено на 22 октомври 2019 г.
 (3)
 Документацията, предоставена от заявителя, не доказва, че танините от пръчки от Vitis vinifera отговарят на критериите за хранителен продукт, както е определен в член 2 от Регламент (ЕО) No 178/2002 на Европейския парламент и на Съвета (4).
 (4)
 В техническия доклад на Органа бяха посочени конкретни опасения по отношение на танините от пръчки от Vitis vinifera. Не беше налична токсикологична оценка на танините от пръчки от Vitis vinifera, когато се използват като продукт за растителна защита, особено що се отнася до защитата на децата. Подобна е и ситуацията с оценката на риска при несвързаната с прием на храна експозиция, особено по отношение на случайно намиращите се и постоянно пребиваващите лица. Освен това няма достатъчно информация за извършване на оценка на риска, който веществото представлява за околната среда.
 (5)
 Не беше налична отнасяща се до веществото оценка, извършена в съответствие с друго законодателство на ЕС съгласно посоченото в член 23, параграф 2 от Регламент (ЕО) No 1107/2009.
 (6)
 Комисията прикани заявителите да представят своите коментари по техническия доклад на Органа и по проекта на Комисията на доклад за преразглеждане. Заявителите не представиха коментари.
 (7)
 Следователно, както е посочено в доклада на Комисията за преразглеждане, не е установено изпълнение на изискванията, определени в член 23 от Регламент (ЕО) No 1107/2009. Поради това е целесъобразно танините от пръчки от Vitis vinifera да не бъдат одобрени като основно вещество.
 (8)
 Настоящият регламент не възпрепятства подаването на ново заявление за


text:
одобрение на танини от пръчки от Vitis vinifera като основно вещество в съответствие с член 23, параграф 3 от Регламент (ЕО) No 1107/2009.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Танините от пръчки от Vitis vinifera не се одобряват като основно вещество.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 януари 2020 година.
 За Комисията
 Председател
 Ursula VON DER LEYEN
 (1) ОВ L 309, 24.11.2009 г., стр. 1.
 (2) ЕОБХ (Европейски орган за безопасност на храните), 2017 г. Technical report on the outcome of the consultation with Member States and EFSA on the basic substance application for Vitis vinifera cane tannins for use in plant protection as protectant and repellent („Технически доклад за резултатите от консултацията с държавите членки и ЕОБХ във връзка със заявлението за одобряване на танини от пръчки от Vitis vinifera като основно вещество за целите на употребата за растителна защита като предпазно вещество и репелент“). Допълнителна публикация на ЕОБХ 2018:EN-1414, 46 стр. doi:10.2903/sp.efsa.2018.EN-1414.
 (3) http://ec.europa.eu/food/plant/pesticides/eu-pesticides-database/public/?event=activesubstance.selection&language=EN
 (4) Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).


text:
 6.8.2020
 BG
 Официален вестник на Европейския съюз
 L 257/1
 РЕГЛАМЕНТ ЗА ИЗПЪЛНЕНИЕ (ЕС) 2020/1158 НА КОМИСИЯТА
 от 5 август 2020 година
 относно условията за внос на храни и фуражи с произход от трети държави след аварията в атомната електроцентрала в Чернобил
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
 като взе предвид Регламент (ЕС) 2017/625 на Европейския парламент и на Съвета 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (2), и по-специално член 54, параграф 4, първа алинея, буква б), член 90, първа алинея букви а), в) и е) от него,
 като има предвид, че:
 (1)
 С Регламент (ЕО) No 733/2008 на Съвета (3) бяха установени максимално допустимите нива на радиоактивност в определени селскостопански продукти с произход от трети държави. В него бе предвидено също така, че държавите членки са длъжни да извършват проверки на тези селскостопански продукти, за да се гарантира съответствието им с нивата на радиоактивност по същия регламент, преди продуктите да се допуснат за свободно обращение. Срокът на действие на посочения регламент изтече на 31 март 2020 г. Като се има предвид, че в Препоръка 2003/274/Евратом на Комисията (4) се прави позоваване на максимално допустимите нива на радиоактивност, установени с посочения регламент на Съвета, тя следва да бъде изменена така, че да отразява максималните нива, установени с настоящия регламент.
 (2)
 След аварията в атомната електроцентрала в Чернобил на 26 април 1986 г. значителни количества радиоактивни елементи бяха изпуснати в атмосферата и засегнаха голям брой трети държави. Подобно замърсяване може все още да представлява заплаха за общественото здраве и здравето на животните в Съюза и следователно е целесъобразно да се въведат мерки на равнището на Съюза, за да се гарантира безопасността на фуражите и храните с произход или изпратени от тези трети държави.
 (3)
 В член 53, параграф 1 от Регламент (ЕО) No 178/2002 се предвижда възможността за приемане на


text:
някои мерки на Съюза по отношение на храните и фуражите, внасяни от трета държава, когато е очевидно, че тези храни или фуражи е вероятно да представляват сериозен риск за здравето на човека, здравето на животните или околната среда и този риск не може да бъде задоволително овладян чрез предприетите от заинтересованата/ите държава/и членка/и мерки. В съответствие с практиката, приета след аварията в атомната електроцентрала „Фукушима“, като се започне с Регламент за изпълнение (ЕС) No 297/2011 на Комисията (5), тези мерки да се основават на член 53, параграф 1, буква б), подточка ii) от Регламент (ЕО) No 178/2002, Комисията предлага да се въведат последващи мерки въз основа на тази разпоредба.
 (4)
 В становищата си от 15 ноември 2018 г. (6) и от 13 юни 2019 г. (7) експертната група, посочена в член 31 от Договора за Евратом, потвърди, че приложимите понастоящем максимално допустими нива на радиоактивност по отношение на радиоактивен цезий — 370 Bq/kg за мляко, млечни продукти и „храни за кърмачета“ и 600 Bq/kg за всички други продукти — осигуряват адекватно ниво на защита. Тъй като терминът „храни за кърмачета“ в становищата на експертната група се отнася за храни за деца до три години, е целесъобразно да се използва терминът „храни за кърмачета и малки деца“ в съответствие с определенията за кърмачета и малки деца, предвидени в член 2, параграф 2, букви а) и б) от Регламент (ЕС) No 609/2013 на Европейския парламент и на Съвета (8). Продуктите, за които се прилага максималното ниво от 600 Bq/kg, са храни, включително храни с второстепенно значение, различни от храните за кърмачета и малки деца, и фуражи по смисъла на член 1 от Регламент (Евратом) 2016/52 на Съвета (9).
 (5)
 Някои продукти с произход от трети държави, засегнати от аварията в Чернобил, все още показват замърсяване с радиоактивен цезий над горепосочените максимално допустими нива. Констатациите от последните години свидетелстват, че замърсяването с цезий-137 след аварията в Чернобил остава високо за редица продукти, произхождащи от видове, които живеят и растат в гори и залесени райони. Това е свързано с продължаващите значителни нива на радиоактивен цезий в тази екосистема и с неговия физически период на полуразпад от 30 години.
 (6)
 Понеже радионуклидът цезий-134, с физически период на полуразпад от около 2 години, се е разградил напълно след аварията в Чернобил, целесъобразно е максималното ниво да се отнася само до цезий-137, тъй като от аналитична гледна точка анализът на цезий-134 представлява допълнителна тежест.
 (7)
 През последните 10 години до Системата за бързо предупреждение за храни и фуражи (RASFF) бяха нотифицирани случаи на неспазване на максималните нива в пратки с гъби, внесени от редица трети държави. През последните 10 години до RASFF са докладвани няколко случая на неспазване на максималните нива в пратки с червени боровинки, черни боровинки и други плодове от рода Vaccinium, като не е докладвано неспазване при месо от дивеч.
 (8)
 От това следва, че храните и фуражите, внесени от някои трети държави, могат да съдържат радиоактивно замърсяване и поради това има вероятност да представляват сериозен риск за здравето на хората, здравето на животните


text:
или за околната среда, което налага приемането на мерки на равнището на Съюза, преди тези продукти да се въведат на пазара на Съюза.
 (9)
 В Регламент (ЕО) No 1635/2006 на Комисията (10) се определят подробни правила за прилагането на Регламент (ЕО) No 733/2008. Той изисква от държавите членки да направят необходимото, за да могат компетентните органи на третите държави, засегнати от аварията в Чернобил, да издават за определени селскостопански продукти сертификати за износ, с които се удостоверява, че продуктите, които сертификатите придружават, отговарят на максимално допустимите нива, установени в Регламент (ЕО) No 733/2008. Засегнатите конкретни трети държави са посочени в приложение II към Регламент (ЕО) No 1635/2006.
 (10)
 С Регламент (ЕО) No 1609/2000 на Комисията (11) се установява списък на продуктите, за които се прилага Регламент (ЕО) No 733/2008.
 (11)
 Регламент (ЕС) 2017/625 обединява в една законодателна рамка правилата, приложими по отношение на официалния контрол върху животни и стоки, въвеждани в Съюза, за да се провери съответствието със законодателството на Съюза в областта на агрохранителната верига, и урежда задълженията за представяне на определени категории стоки от някои трети държави на граничните контролни пунктове за извършване на официален контрол преди въвеждането им в Съюза.
 (12)
 За да се улесни извършването на официалния контрол при въвеждането в Съюза, е целесъобразно да се определи единен образец на официален сертификат за въвеждане в Съюза на храни и фуражи, които са обект на специални условия за въвеждане в Съюза.
 (13)
 Официалните сертификати следва да се издават или на хартия, или в електронна форма. Поради това в допълнение към изискванията, посочени в дял II, глава VII от Регламент (ЕС) 2017/625, е целесъобразно да се определят общи изисквания по отношение на издаването на официални сертификати и в двата случая. За тази цел в член 90, буква e) от посочения регламент се съдържат разпоредби за приемане от страна на Комисията на правила за издаването на електронни сертификати и за използването на електронен подпис, включително по отношение на официалните сертификати, издавани в съответствие с посочения регламент. Освен това следва да се включат разпоредби за гарантиране, че изискванията за официалните сертификати, които не са подадени в системата за управление на информацията относно официалния контрол (IMSOC), предвидени в Регламент за изпълнение (ЕС) 2019/628 на Комисията (12), се прилагат и за официалните сертификати, издавани в съответствие с настоящия регламент.
 (14)
 За да се избегнат неправилната употреба и злоупотребата е важно да се определят случаите, в които може да се издаде заместващ сертификат, и изискванията, на които трябва да отговаря такъв сертификат. Подобни случаи са посочени в Регламент за изпълнение (ЕС) 2019/628 във връзка с официалните сертификати, издадени в съответствие с посочения регламент. С оглед на осигуряването на последователен подход, е целесъобразно да се предвиди, че в случай на издаване на заместващи сертификати, официалните сертификати, издадени в съответствие с настоящия регламент, следва да бъдат заменяни в съответствие с процедурите относно заместващите сертификати, предвидени в Регламент за изпълнение (ЕС) 2019/628.
 (15)
 Поради дълготрайния ефект от радиоактивното замърсяване е целесъобразно на този етап списъкът на третите държави, засегнати от аварията в Чернобил, да не се


text:
променя. България и Румъния, които междувременно станаха държави членки, следва обаче да не бъдат включени в този списък. Лихтенщайн и Норвегия, които са част от Европейското икономическо пространство (ЕИП) и следователно не подлежат на съответните проверки, също не следва да бъдат включени в този списък. До 31 март 2030 г. следва да се извърши преразглеждане на настоящия регламент по отношение на списъка на засегнатите трети държави. Успоредно с това на по-ранен етап може да се извърши корекция на мерките за всяка отделна държава, ако при по-подробен анализ на нивото на замърсяване в съответната държава се установят по-ниски нива.
 (16)
 Обединеното кралство Великобритания и Северна Ирландия беше добавено в списъка на държавите, обхванати от Регламент (ЕО) No 733/2008, чрез Регламент за изпълнение (ЕС) 2019/595 на Комисията, считано от деня след деня, в който правото на Съюза престане да се прилага спрямо Обединеното кралство и на неговата територия (13). По-късно Регламент (ЕО) No 733/2008 беше включен в приложение 2 към Протокола за Ирландия/Северна Ирландия към Споразумението за оттегляне (14). Съгласно член 6, параграф 3 от Споразумението за оттегляне това позоваване включва и Регламент (ЕО) No 1635/2006. От това следва, че за целите на прилагането на регламенти (ЕО) No 1635/2006 и (ЕО) No 733/2008 във връзка с Регламент (ЕС) 2019/595, както и на настоящия регламент, който заменя тези актове, Обединеното кралство трябва да прилага настоящия регламент по отношение на Северна Ирландия, все едно че Северна Ирландия е държава — членка на Съюза. Поради това Северна Ирландия не следва да бъде включена в приложение I към настоящия регламент, докато останалата част от Обединеното кралство следва да бъде включена в посоченото приложение. Тъй като настоящият регламент се прилага само по отношение на трети държави, добавянето на Обединеното кралство в приложението се прилага само от датата, на която правото на Съюза вече не се прилага спрямо Обединеното кралство и на неговата територия по силата на Споразумението за оттегляне.
 (17)
 Предвид опита от текущия контрол и малкия брой случаи, които надвишават максимално допустимите нива, се счита, че е достатъчно да се изискват проверки на документи на всички пратки с гъби, с изключение на култивираните гъби, и с диви червени боровинки, черни боровинки и други плодове от рода Vaccinium, придружени от официален сертификат, допълнени от проверки за идентичност и физически проверки на тези пратки, включително лабораторен анализ за наличие на радиоактивен цезий, с честота от 20 %.
 (18)
 Тъй като настоящият регламент заменя регламенти (ЕО) No 1609/2000 и (ЕО) No 1635/2006, посочените регламенти следва да бъдат отменени.
 (19)
 С цел да се позволи плавен преход към новите мерки, е целесъобразно да се предвиди преходна мярка по отношение на пратките, придружени от сертификати, издадени в съответствие с Регламент (ЕО) No 1635/2006, при условие че тези сертификати са издадени преди 1 септември 2020 г.
 (20)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Обхват
 1. Настоящият регламент се прилага за храни, включително храни с второстепенно значение, и фуражи по смисъла на член 1 от


text:
Регламент (Евратом) 2016/52 с произход или изпратени от третите държави, изброени в приложение I към настоящия регламент („продуктите“), предназначени за пускане на пазара на Съюза.
 2. Настоящият регламент не се прилага за следните категории пратки с продукти, освен ако брутното им тегло надвишава 10 kg пресен продукт или 2 kg сух продукт:
 а)
 пратки, които са изпратени като търговски мостри, като проби за лабораторен анализ или за показване на изложения и които не са предназначени за пускане на пазара;
 б)
 пратки, които са част от личния багаж на пътниците и са предназначени за лична консумация или употреба;
 в)
 непредназначени за пускане на пазара нетърговски пратки, изпратени до физически лица;
 г)
 пратки, предназначени за научни цели.
 При съмнение относно предвидената употреба на продуктите, посочени в букви б) и в), тежестта на доказване пада съответно върху собственика на личния багаж и върху получателя на пратката.
 Член 2
 Определения
 За целите на настоящия регламент се прилагат следните определения:
 1)
 „граничен контролен пункт“ означава граничен контролен пункт съгласно определението в член 3, точка 38 от Регламент (ЕС) 2017/625;
 2)
 „пратка“ означава „пратка“ съгласно определението в член 3, точка 37 от Регламент (ЕС) 2017/625.
 Член 3
 Условия за въвеждане в Съюза
 1. Продуктите могат да се въвеждат в Съюза само ако отговарят на изискванията на настоящия регламент.
 2. Продуктите отговарят на следните натрупани максимално допустими нива на радиоактивно замърсяване по отношение на цезий-137:
 а)
 370 Bq/kg за мляко и млечни продукти и за храни за кърмачета и малки деца съгласно определенията в член 2, параграф 2, букви а) и б) от Регламент (ЕС) No 609/2013;
 б)
 600 Bq/kg за всички останали засегнати продукти.
 3. Всяка пратка с продуктите, изброени в приложение II, с позоваване на съответния код от Комбинираната номенклатура, от третите държави, изброени в приложение I, се придружава от официален сертификат, посочен в член 4. Всяка пратка се идентифицира посредством идентификационен код, който се посочва в официалния сертификат и в единния здравен документ за въвеждане (ЕЗДВ), както е предвидено в член 56 от Регламент (ЕС) 2017/625.
 Член 4
 Официален сертификат
 1. Официалният сертификат, посочен в член 3, параграф 3, се издава от компетентния орган на третата държава на произход или на третата държава, от която е изпратена пратката, ако тази държава е различна от държавата на произход, в съответствие с образеца, установен в приложение III.
 2. Официалният сертификат отговаря на следните изисквания:
 а)
 да съдържа идентификационния код, посочен в член 3, параграф 3, за пратката, за която се отнася;
 б)
 да е издаден преди пратката, за която се отнася, да излезе извън контрола на компетентния орган на третата държава, издаващ сертификата;
 в)
 да е валиден за не повече от 4 месеца от датата на издаване, но във всеки случай не повече от 6 месеца от датата на резултатите от лабораторния анализ, посочен в параграф 6.
 3. Официалният сертификат, който не е подаден от компетентния орган на издалата го трета държава в системата за управление на информацията относно официалния контрол (IMSOC), трябва да отговаря също и на изискванията за образците на официални сертификати, които не


text:
са подадени в IMSOC, предвидени в член 3 от Регламент за изпълнение (ЕС) 2019/628.
 4. Компетентните органи могат да издават заместващ официален сертификат само в съответствие с правилата, определени в член 5 от Регламент за изпълнение (ЕС) 2019/628.
 5. Официалният сертификат се попълва въз основа на указанията, изложени в приложение IV.
 6. В официалния сертификат се удостоверява, че продуктите отговарят на максимално допустимите нива, определени в член 3, параграф 2. Официалният сертификат се придружава от резултатите от вземането на проби и анализа, извършени на съответната пратка от компетентния орган на третата държава на произход или на държавата, от която е изпратена пратката, ако тя е различна от държавата на произход.
 Член 5
 Официален контрол при въвеждане в Съюза
 1. Пратките с продукти, посочени в член 3, параграф 3, подлежат на официален контрол при въвеждането им в Съюза през граничен контролен пункт и на контролни пунктове.
 2. Компетентните органи на граничния контролен пункт извършват проверки за идентичност и физически проверки на тези пратки, включително лабораторен анализ за наличието на цезий-137, с честота 20 %.
 Член 6
 Допускане за свободно обращение
 Митническите органи разрешават допускането за свободно обращение на пратки с продукти, посочени в член 3, параграф 3, само при представяне на надлежно попълнен ЕЗДВ съгласно член 57, параграф 2, буква б) от Регламент (ЕС) 2017/625, в който се потвърждава, че пратката е в съответствие с приложимите правила, установени в член 1, параграф 2 от посочения регламент.
 Член 7
 Преразглеждане
 Комисията преразглежда настоящия регламент най-късно до 31 март 2030 г.
 Въз основа на наличните резултати от контрола се извършва подробна оценка на нивото на замърсяване в третите държави, посочени в приложение I, и, ако е целесъобразно, въз основа на резултатите от тази оценка третите държави, посочени в приложение I, продуктите, изброени в приложение II, и мерките, посочени в член 5, параграф 2, се преразглеждат съответно преди тази дата.
 Член 8
 Отмяна
 Регламенти (ЕО) No 1609/2000 и (ЕО) No 1635/2006 се отменят.
 Член 9
 Преходна разпоредба
 За преходен период до 31 декември 2020 г. пратките с продукти, посочени в член 3, параграф 3, придружени от съответните сертификати, издадени преди 1 септември 2020 г. в съответствие с разпоредбите на Регламент (ЕО) No 1635/2006, се разрешават за въвеждане в Съюза.
 Член 10
 Влизане в сила
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 август 2020 година.
 За Комисията
 Председател
 Ursula VON DER LEYEN
 (1) ОВ L 31, 1.2.2002 г., стр. 1.
 (2) ОВ L 95, 7.4.2017 г., стр. 1.
 (3) Регламент (ЕО) No 733/2008 на Съвета от 15 юли 2008 г. относно условията за внос на селскостопански продукти с произход от трети държави след аварията в атомната електроцентрала в Чернобил (ОВ L 201, 30.7.2008 г., стр. 1).
 (4) Препоръка 2003/274/Евратом на Комисията относно защитата и информацията на населението по отношение на облъчването в резултат на продължаващо замърсяване н радиоактивен цезий на някои диворастящи хранителни


text:
продукти като последица от аварията в атомната електроцентрала в Чернобил (ОВ L 99, 17.4.2003 г., стр. 55)
 (5) Регламент за изпълнение (ЕС) No 297/2011 на Комисията от 25 март 2011 г. за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“ (ОВ L 80, 26.3.2011 г., стр. 5).
 (6) Становище на експертната група, посочена в член 31 от Договора за Евратом, относно удължаването на срока на действие на последния регламент за мерките след Чернобил — Регламент 733/2008 на Съвета, изменен с Регламент 1048/2009 на Съвета (прието на заседанието от 15 ноември 2018 г.), на разположение на адрес:
 https://ec.europa.eu/energy/sites/ener/files/opinion_on_prolongation_of_post-chernobyl_regulations_15_november_2018.pdf
 (7) Становище на експертната група, посочена в член 31 от Договора за Евратом, относно проект на предложение за регламент за изпълнение за налагане на условия за внос на храни, храни с второстепенно значение и фуражи с произход от трети държави след аварията в атомната електроцентрала в Чернобил (прието на заседанието от 13 юни 2019 г.), на разположение на адрес: https://ec.europa.eu/energy/sites/ener/files/opinion_on_implementing_regulation_on_post-chernobyl_measures_13_june_2019.pdf
 (8) Регламент (ЕС) No 609/2013 на Европейския парламент и на Съвета от 12 юни 2013 г. относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло и за отмяна на Директива 92/52/ЕИО на Съвета, директиви 96/8/ЕО, 1999/21/ЕО, 2006/125/ЕО и 2006/141/ЕО на Комисията, Директива 2009/39/ЕО на Европейския парламент и на Съвета и регламенти (ЕО) No 41/2009 и (ЕО) No 953/2009 на Комисията (ОВ L 181, 29.6.2013 г., стр. 35).
 (9) Регламент (Евратом) 2016/52 на Съвета от 15 януари 2016 г. за установяване на максимално допустимите нива на радиоактивно замърсяване на храните и фуражите след ядрена авария или друг случай на радиационна аварийна обстановка и за отмяна на Регламент (Евратом) No 3954/87 и регламенти (Евратом) No 944/89 и (Евратом) No 770/90 на Комисията (ОВ L 13, 20.1.2016 г., стр. 2).
 (10) Регламент (ЕО) No 1635/2006 на Комисията от 6 ноември 2006 г. за установяване на подробни правила относно прилагането на Регламент (ЕИО) No 737/90 на Съвета относно условията за внос на селскостопански продукти с произход от трети страни след аварията в атомната електроцентрала в Чернобил (ОВ L 306, 7.11.2006 г., стр. 3).
 (11) Регламент (ЕО) No 1609/2000 на Комисията от 24 юли 2000 г., с който се установява списък с продукти, изключени от приложението на Регламент (ЕИО) No 737/90 на Съвета относно условията, уреждащи вноса на селскостопански продукти с произход от трети страни след инцидента в атомната електроцентрала в Чернобил (ОВ L 185, 25.7.2000, стр. 27).
 (12) Регламент за изпълнение (ЕС) 2019/628 на Комисията от 8 април 2019 г. относно образци на официални сертификати за определени животни и стоки и за изменение на Регламент (ЕО) No 2074/2005 и Регламент за изпълнение (ЕС) 2016/759 по отношение на посочените образци на сертификати (ОВ L 131, 17.5.2019 г., стр. 101).
 (13) Регламент за изпълнение (ЕС) 2019/595 на Комисията от 11 април 2019 г. за изменение на Регламент (ЕО) No 1635/2006 за установяване на подробни правила относно прилагането на Регламент (ЕИО)